stanford-oval/wikipedia huggingface dataset:
אליעזר בשן
ביוגרפיה

אליעזר בשן נולד בשנת 1925 בבודפשט, בירת הונגריה. בשנת 1935 עלה לארץ ישראל עם משפחתו, אשר התיישבה בחיפה. הוא היה בוגר בית ספר "יבנה" בעירו. היה חבר ב"הגנה" ובבני עקיבא, וריכז את סניף הכרמל עד להצטרפותו לקבוצות משואות יצחק (הקיבוץ הדתי) בגוש עציון בשנת תש"ו.
במלחמת העצמאות נפל בשבי הירדני יחד עם מגיני גוש עציון והוחזק בשבי תשעה חודשים עד שחרורו. בהמשך היה לחבר משואות יצחק, שהוקם מחדש ב-1949 וכעבור מספר שנים היה למושב שיתופי.
בשן היה מראשוני הסטודנטים של אוניברסיטת בר-אילן במחלקה לתולדות ישראל ולספרות עברית. בשנת 1963 סיים את לימודיו לתואר ראשון והשלים במקביל תעודת הוראה לבתי ספר תיכוניים. בשנת 1964 סיים את התואר השני בתולדות ישראל באוניברסיטת בר-אילן, ובשנת 1967 סיים את בית הספר לספרנות שעל יד האוניברסיטה העברית. בשנת 1972 סיים את התואר השלישי במחלקה לתולדות ישראל באוניברסיטת בר-אילן; הדיסרטציה, שנכתבה בהנחייתו של פרופ' חיים זאב הירשברג, הייתה בנושא פדיון שבויים בחברה היהודית מימי הביניים ועד שנת 1830. תחום התמחותו של אליעזר בשן היה חיי החברה והכלכלה של היהודים במזרח התיכון ובצפון אפריקה מגירוש ספרד עד המאה ה-20.
מחקריו

אליעזר בשן היה חוקר חשוב של ההיסטוריה והתרבות של יהדות ארצות האסלאם, וחיבר למעלה מעשרה ספרים ו-150 מאמרים אקדמיים. בשנת 2006 יצא לאור הספר "מחקרי אליעזר: אסופת מאמרים ומחקרים בנושאי הפזורה היהודית הספרדית בארצות המזרח והמגרב" בעריכתו של ד"ר משה עמאר, שאסף והוציא לאור מחדש מספר מאמרים מפועלו רב השנים של בשן.
אחד מתחומי המחקר העיקריים של אליעזר בשן היה ההיסטוריה התרבותית והחברתית של יהדות מרוקו. בין הספרים שפרסם בתחום זה: "נשים יהודיות במרוקו: דמותן בראי מכתבים מן השנים 1733–1905" (2005), "יהדות מרוקו: עברה ותרבותה" (2000), "היהודים במרוקו במאה ה-19 והמיסיון האנגליקני" (1998), "הורים וילדים בהגותם של חכמי צפון אפריקה" (2005), "ממזרח שמש עד מבואו: פרקים בתולדות יהודי המזרח והמגרב" (1996) ועוד. לאורך שנות מחקריו חשף בשן מספר רב של תעודות ומקורות ראשוניים שלא נחקרו או היו ידועים לחוקרים לפני כן, וחשף ממדים חדשים למחקר ההיסטורי בתחום.
נפטר ב-22 במאי 2020.
מספריו

שבייה ופדות בחברה היהודית בארצות הים התיכון: 1391–1832, אוניברסיטת בר-אילן, תש"מ 1980.
ספר ממזרח שמש עד מבואו: פרקים בתולדות יהודי המזרח והמגרב: חברה וכלכלה, אורות יהדות המגרב, תשנ"ו 1996.
היהודים במרוקו במאה ה-19 והמיסיון האנגליקני, אוניברסיטת בר-אילן, תשנ"ט 1999.
משפחת טאראגאנו: דיפלומטים יהודים בדרדנלים: 1699–1817, מרכז זלמן שזר לתולדות ישראל, תשנ"ט 1999.
יהדות מרוקו, עברה ותרבותה, הקיבוץ המאוחד, 2000.
יהודי פאס תרל"ג-תר"ס: 1873–1900 על פי תעודות חדשות, יד הרב נסים, תשס"ג.
נשות חיל יהודיות במרוקו: מגירוש ספרד עד המאה העשרים, ארץ - מחקרים ופרסומים בגאוגרפיה, תשס"ד 2003.
נשים יהודיות במרוקו: דמותן בראי מכתבים מן השנים 1733–1905, אוניברסיטת בר-אילן, תשס"ה 2005.
הורים וילדים בהגותם של חכמי צפון אפריקה, הקיבוץ המאוחד, תשס"ו 2005.
משה מונטיפיורי ויהודי מרוקו: על פי תעודות חדשות מן השנים 1845–1885, מכון בן-צבי לחקר קהילות ישראל במזרח, תשס"ט 2008.
פגיעות בחיי הדת והתאסלמות במרוקו מימי הביניים עד הזמן החדש, אורות יהדות המגרב, תש"ע 2010.
מספריו > לכבודו

ספר מחקרי אליעזר: אסופת מאמרים ומחקרים בנושאי הפזורה היהודית הספרדית בארצות המזרח והמגרב, עריכה ומבוא: משה עמאר, המכללה האקדמית אשקלון, תשס"ז.
לקריאה נוספת

אברהם דוד, 'יהודי צפון אפריקה בראי המחקר: על תרומתו של אליעזר בשן לחקר יהדות המגרב', פעמים 116 (תשס"ח), עמ' 157–159.
הערות שוליים

↑  שודדי ים יהודיים..., מעריב, 16 בדצמבר 1968.
↑  נפטר ההיסטוריון פרופסור אליעזר בשן,  באתר כיפה, 23 במאי 2020
| --- | --- |
בקרת זהויות :  NLI: 987007258243605171  PLWABN: 9810701494305606  CiNii: DA13006848  GND: 1071995847  ISNI: 0000 0000 8132 3880  LCCN: n82084321  SUDOC: 027952444  VIAF: 54156723   WorldCat (עם VIAF): 54156723
כוונה (יהדות)

כוונה היא מחשבה פנימית של האדם, המניעה אותו לבצע פעולות או מעשים מסוימים. ביהדות ישנן גישות שונות לגבי שאלת חשיבות כוונתו של אדם לפני ובמהלכן של תפילות, במהלך קיום מצוות, ואף לפני ביצוע מעשים שליליים.
כוונה בתפילה

התפילה היא המצווה שבה באה הכוונה לידי ביטוי, באופן הנרחב ביותר. התפילה היא פנייה ישירה של המתפלל אל אלוהיו באמצעות אמירה. נוסח התפילה שהוא קבוע, בסיסו הראשוני תוקן על ידי אנשי כנסת הגדולה (קריאת שמע וברכותיה, תפילת עמידה ובה שבעה עשר ברכות), ובמרוצת הזמן נתווספו עוד דברים (ואף לתפילת העמידה נוספה ברכה נוספת) הן ע"י חכמי המשנה, ואף בתקופות מאוחרות יותר. ונוסח זה מופיע בכתב בסידורי התפילה. אופן אמירת התפילה בנוסח קבוע ובמועדים קבועים, עלול להשכיח מהאומר, כי באמצעות התפילה הוא פונה אל אלוהים, ובכך להפוך את האמירה למעין דיקלום. דיקלום המילים, מבלי לערב באמירתם מחשבה נוספת, מהווה תפילה בלא כוונה, עליה אמרו חז"ל שהיא כגוף בלא נשמה.
מקור הצורך בכוונה בעת התפילה, נובע ממצוות איסור פיגול, על פיו אסור לחשוב מחשבות זרות בעת ההקרבה. מכיוון שהתפילה מחליפה את הקרבן, איסור דומה חל על התפילה.
כוונה בתפילה > כיצד מכוונים

רבי יוסף קארו בשולחן ערוך אומר שהכוונה בתפילה באה לידי ביטוי בכך שהמתפלל מפרש בליבו את משמעות המילים שבנוסח התפילה. כעיצה טובה הוא מציע למתפלל, לדמיין בליבו שהוא עומד מול מלך מלכי המלכים, ולחשוב שאם היה עומד מול מלך רגיל, בוודאי היה מדקדק במילותיו, כעת, כשהוא עומד לפני אלוהים, על אחת כמה וכמה.
כוונה בתפילה > תחנונים

המתפלל צריך לזכור כי בתפילתו הוא בא לבקש מהאל שייתן לו את צרכיו. מצד מעשיו של המתפלל, אין כל ביטחון שמגיע לו לקבל את בקשותיו. על כן עליו להוסיף בתפילה כוונה של תחנונים, כבן שמתחנן לאביו, או כמו עני המתחנן לנדבה.
כוונה בתפילה > הקושי שבכוונה בתפילה

דווקא בגלל שבתפילה כר נרחב למתפלל להביע את כוונתו, רבים הנכשלים בתפילה מדוקלמת, המלווה במחשבות זרות שאינן קשורות לתפילה. על פי טבעו של האדם, אין הוא יכול להתרכז בתפילה, ולמנוע ממחשבות אחרות לעבור במוחו. חז"ל מלמדים אותנו: "המתפלל צריך שיכוין את לבו", והתנא אבא שאול אומר שיש סימן לכך בספר תהילים שכתוב: "תָּכִין לִבָּם, תַּקְשִׁיב אָזְנֶךָ". כלומר: כאשר הלב נכון (כוונה), אזי האל מקשיב לתפילה. אך דווקא הסימן שמביא אבא שאול, מראה לנו שגם הכנת הלב תלויה באלוהים והאדם בעצמו אינו יכול להתמודד בכוחותיו. ומסביר רבי יואל סירקיש בספרו בית חדש שאם האדם מעורר את עצמו להתכוון בתפילה, אלוהים עוזר לו והוא מצליח בכך.
עיצה נוספת כדי שלא תתערבנה מחשבות זרות בזמן התפילה מובאת בשם רבי חיים יוסף דוד אזולאי שאומר על דרך הצחות נאמר במגילת אסתר: "אָמַר עִם-הַסֵּפֶר, יָשׁוּב מַחֲשַׁבְתּוֹ הָרָעָה" – אם האדם עומד להתפלל ועלו לו מחשבות לא טובות, יתפלל מתוך ספר, מתוך סידור, ואז תשוב מחשבתו הרעה, ויוכל להתפלל שוב מתוך כוונה.
לשם ייחוד

גם שאר המצוות צריכות להיעשות עם מחשבה פנימית. לדוגמה אדם המקיים מצוות נטילת לולב, צריך לחשוב בליבו שהנה עכשיו הוא מקיים את ציוויו של אלוהים, בדיוק כפי שכתוב בספר ויקרא: "וּלְקַחְתֶּם לָכֶם בַּיּוֹם הָרִאשׁוֹן, פְּרִי עֵץ הָדָר כַּפֹּת תְּמָרִים, וַעֲנַף עֵץ עָבֹת, וְעַרְבֵי נָחַל וּשְׂמַחְתֶּם, לִפְנֵי ה' אֱלֹהֵיכֶם שִׁבְעַת יָמִים", ועליו להרהר בליבו שהנה לשם קיום המצווה הוא טרח וכיתת את רגליו, ולא קימץ בכסף, ובחר בסט היפה ביותר שמצא בשוק ארבעת המינים. בנוסף, בעת שהוא מנענע את הלולב לכל הכיוונים, יחשוב שהוא עושה זאת בדיוק על פי הסדר שציוונו חז"ל.
כדי לסייע בידי מקיים המצווה לכוון בעת קיומה, תוקנה תפילת לשם ייחוד קודשא. התפילה מקובלת בעיקר בקרב החסידים, והמקור הקדום ביותר לה הוא ראשית חכמה, ספרו של רבי אליהו די וידאש. בנוסח תפילה זאת יש מילים המביעות התחברות בין אלוהים לבין נשמתו של מבצע המצווה מתוך אהבה ויראה, וכן יש התייחסות למצווה הספציפית על פרטיה. אמירת תפילה זאת עוזרת למקיים המצווה, לרכז את כל מחשבותיו בקיום המצווה, ובאהבת האל.
כוונה בקיום מצוות

היות שיש צורך במחשבה פנימית בעת קיום המצווה, נשאלת השאלה האם אדם המקיים מצווה ללא כוונה, יוצא ידי חובתו או לא. הראשונים חלוקים ביניהם בנושא, יש הסוברים שכל מצווה צריכה כוונה, ומי שלא כיוון לא יצא ידי חובת קיום המצווה. אחרים סוברים שאמנם מצוות צריכות כוונה, אך אם אדם קיים מצווה, אף שלא כיוון יצא ידי חובת קיום המצווה. יש הסוברים כי מצוות המתקיימות במעשה כגון הנחת תפילין, אינן זקוקות לכוונה, כי עצם קיומן מראה שהאדם התכוון, אך במצוות הבאות בלב, או באמירה כגון תפילה חייבים כוונה (פירוש המילים) כדי לצאת ידי חובה.
מצוות אנשים מלומדה

המכשול הגדול ביותר העומד כנגד קיום מצוות מתוך כוונה, הוא קיומן מתוך הרגל, או מתוך לחץ חברתי. קיום של מצוות כזה נקרא מצוות אנשים מלומדה, על פי הפסוק בספר ישעיהו: "יַעַן כִּי נִגַּשׁ הָעָם הַזֶּה, בְּפִיו וּבִשְׂפָתָיו כִּבְּדוּנִי, וְלִבּוֹ רִחַק מִמֶּנִּי וַתְּהִי יִרְאָתָם אֹתִי, מִצְוַת אֲנָשִׁים מְלֻמָּדָה".
קיום המצווה תוך כך שבכל פעם מחדש, מכוון המקיים את מחשבותיו להתאחדות עם השכינה מחד, ושמירת כל פרטי ודקדוקי המצווה מאידך, מונע ממנו שקיעה בתוך שיגרה. את עצתם של חז"ל, כיצד להימנע מלשקוע בשיגרה, ולהגיע למצב של מצוות אנשים מלומדה, מביא רש"י מתוך מדרש תנחומא בביאורו על הפסוק מספר דברים: "הַיּוֹם הַזֶּה, ה' אֱלֹהֶיךָ מְצַוְּךָ לַעֲשׂוֹת אֶת-הַחֻקִּים הָאֵלֶּה--וְאֶת-הַמִּשְׁפָּטִים; וְשָׁמַרְתָּ וְעָשִׂיתָ אוֹתָם, בְּכָל-לְבָבְךָ וּבְכָל-נַפְשֶׁךָ" - בכל יום יהיו בעיניך חדשים, כאילו בו-ביום נצטוית עליהם.
שוגג ומזיד

גם היחס לעבירות שעושה אדם, הוא תולדה של כוונה. ישנם מקרים בהם אדם עושה עבירה מבלי שהייתה לו כוונה פנימית - מחשבה שהניעה אותו לעשות את העבירה, אלו נקראות עבירות שבשוגג. לעומת זאת עבירה שנעשית על ידי האדם בידיעה גמורה מלכתחילה נקראת עבירה במזיד.
על עבירות בשוגג, שאילו בוצעו במזיד היה דינם כרת או מיתת בית דין, מתחייב החוטא בשוגג להביא קרבן.
כוונות האר"י

הכוונות אותן ציינו לעיל (פירוש המילים, התדבקות באל וקיום פרטי המצווה) מיועדות לאדם הסביר. יחד עם זאת, קיימות כוונות עמוקות יותר וקשורות בעולם הקבלה. האר"י נהג בחייו על פי רשימה של כוונות מתורת הנסתר, אשר הועלתה על הכתב על ידי תלמידו רבי חיים ויטאל בספר הנקרא "שער הכוונות", והוא אחד משמונה שערים שכתב על פי מאמריו של האר"י.
בספר, כוונות שבתפילות ימי החול, שבת, ימים טובים, ימים נוראים, חנוכה, ופורים. כמו כן כוונות בענייני מצוות תלמוד תורה, מצוות קריאת שמע, מצוות ציצית, ומצוות תפילין.
הלכה למעשה

בפועל, ההלכה דורשת כוונה רק בפסוק הראשון של קריאת שמע בלבד, ואילו בהמשך די בקריאה ללא כוונה.
בתפילת שמונה עשרה, הכוונה מעכבת בברכה הראשונה בלבד מתוך התשע עשרה (וגם בזה כתבו הפוסקים האחרונים שמכיוון שבימינו אין מכוונים - גם מי שלא כיוון בברכה ראשונה אל יחזור ויתפלל, אלא אם כן הוא בטוח בעצמו שהפעם יצליח). ברם יש הסוברים שזה רק באמירת התפילה מתוך הבנת המילים, שבכוונה זו הכוונה אינה מעכבת אלא בברכה ראשונה, אבל יש כוונה נוספת הנדרשת בתפילה, והיא מעכבת בכל התפילה - המודעות של המתפלל לכך שהוא עומד לפני הקב"ה ומדבר אליו, ויש חולקים וסוברים שאין כוונה זו מעכבת.
חז"ל גם הקלו על מי שחוזר ממסע ארוך, שיוכל לא להתפלל במשך שלושה ימים, בגלל שעדיין אינו במצב שיכול לכוון בתפילתו.
ראו גם

התכוונות (פילוסופיה)
לקריאה נוספת

על סידור התפילה, מאת זכריה גורן ומרים דרור, בהוצאת מכון מופת, תל אביב, ה'תש"ס
הערות שוליים

↑  אכן בעדות ישראל השונות קיימים נוסחאות תפילה שונים, אך המבנה הבסיסי של נוסח התפילה, קבוע מימות התנאים.
↑  "תפילה בלא כוונה כגוף בלא נשמה" דון יצחק אברבנאל, נחלת אבות, פירוש למסכת אבות, פרק ב', משנה י"ג.
↑  ישראל בלפר, מלאכות שבת וממשקי אדם-מכונה, אסיא פג-פד, תשס"ט, עמ' 67–90, באתר מכון שלזינגר.
↑  שולחן ערוך, אורח חיים, סימן צ"ח, סעיף א'.
↑  תוספתא, מסכת ברכות, פרק ג', משנה ו'.
↑  תהילים, פרק י', פסוק י"ז.
↑  בית חדש על טור אורח חיים, סימן צ"ח, סעיף א'.
↑  דרך הצחות, היא דרך הומוריסטית להבהיר פסוק שלא על פי הדרך המקורית אלא במשמעות שונה לחלוטין.
↑  מגילת אסתר, פרק ט', פסוק כ"ה.
↑  ויקרא, פרק כ"ג, פסוק מ'.
↑  ישעיהו, פרק כ"ט, פסוק י"ג.
↑  דברים, פרק כ"ו, פסוק ט"ז.
↑  תלמוד בבלי, מסכת שבת, דף ס"ט, עמוד א'
↑  שמונת השערים הם: שער ההקדמות, שער מאמרי רשב"י, שער מאמרי חז"ל, שער הפסוקים, שער המצוות, שער הכוונות, שער רוח הקודש, שער הגלגולים.
↑  חידושי רבינו חיים הלוי, הלכות תפילה, פרק ד', הלכה א'.
↑  גליונות חזון איש שם.
מתיחות או לא להיות

| --- | --- |

 סוגה:  מצלמה נסתרת/מתיחות
 שחקנים:  ג'ו גאטו  ג'יימס מוריי  בריאן קווין  סאל וולקאנו
 משתתפים:  ג'ו גאטו ג'יימס מוריי בריאן קווין סאל וולקאנו
 ארץ מקור:  ארצות הברית ארצות הברית
 שפות:  אנגלית 
 מספר עונות:  10
 מספר פרקים:  240 (+40 פרקי ספיישל)
 הפקה
 חברת הפקה:  NorthSouth Productions 
 הפצה:  האחים וורנר טלוויזיה, נטפליקס 
 אורך פרק:  כ-30 דקות
 שידור
 רשת שידור:  TruTV
 תקופת שידור מקורית:  15 בדצמבר 2011 – הווה
 קישורים חיצוניים
 אתר רשמי
 דף התוכנית ב-IMDb
 
מתיחות או לא להיות (באנגלית: Impractical Jokers) היא תוכנית מצלמה נסתרת/מתיחות אמריקנית המצולמת בניו יורק. התוכנית עלתה לשידור לראשונה בערוץ TruTV ב-15 בדצמבר 2011.
בתוכנית מככבים ארבעת חברי ההרכב הקומי "The Tenderloins" (ג'ו גאטו, ג'יימס מוריי, בריאן קווין וסאל וולקאנו), אשר הם חברים במציאות עוד מהתיכון, שמאתגרים האחד את השני לבצע מתיחות המצולמות במצלמה נסתרת.
לאורך השנים הופקו גרסאות מקומיות לתוכנית במדינות בריטניה, הולנד, ברזיל, לבנון, יוון, קנדה, ושוודיה.
ב-31 בדצמבר 2021 הודיע ג'ו גאטו על פרישתו מצוות משתתפי התוכנית אחרי עשור ותשע עונות, בעקבות פרידתו מאשתו, בסי.
סרט עלילתי באורך מלא של מתיחות או לא להיות יצא לאקרנים ב-21 בפברואר 2020.
בישראל התוכנית משודרת בנטפליקס החל מתחילת שנות ה-20 של המאה ה-21.
פורמט

לפני כל אתגר ארבעת חברי ההרכב מתווים את כללי האתגר אותו יבצעו. האתגרים הפשוטים יחסית כרוכים בכך שכל אחד מהחברים, בתורו, יבצע את המתיחה כאשר יתר חברי ההרכב אומרים לו בזמן אמת דבר מה מביך אותו עליו לומר בעת מפגש עם אנשים אקראיים. האתגרים היותר מורכבים כוללים מקרים בהם כל אחד מחברי ההרכב צריך בתורו לשכנע אנשים אקראיים לומר או לעשות דבר מסוים. במקרים הנדירים בהם חברי ההרכב לא מסוגלים לבצע את האתגרים, הם נפסלים באופן אוטומטי.
המיקום בו חברי ההרכב עורכים את האתגרים יהיה בדרך כלל שטח ציבורי כגון פארק עירוני או טיילת.
חבר ההרכב שצבר הכי הרבה הפסדים בפרק מוגדר כחבר שהפסיד באותו הפרק ונשלח לבצע בסוף הפרק אתגר קצר מול קהל אשר לעיתים רבות מביך יותר מארבעת האתגרים הקודמים.
פרקים

| עונה | עונה | פרקים | שודר במקור> תאריך שידור הפרק הראשון בעונה | שודר במקור> תאריך שידור פרק סיום העונה |
| --- | --- | --- | --- | --- |
|  | 1 | 17 | 15 בדצמבר 2011 | 3 במאי 2012 |
|  | 2 | 28 | 6 בספטמבר 2012 | 12 בדצמבר 2013 |
|  | 3 | 31 | 2 בינואר 2014 | 30 באוקטובר 2014 |
|  | 4 | 30 | 29 בינואר 2015 | 22 באוקטובר 2015 |
|  | 5 | 26 | 11 בפברואר 2016 | 3 בנובמבר 2016 |
|  | 6 | 26 | 9 בפברואר 2017 | 2 בנובמבר 2017 |
|  | 7 | 26 | 1 בפברואר 2018 | 6 בדצמבר 2018 |
|  | 8 | 26 | 28 במרץ 2019 | 5 במרץ 2020 |
|  | 9 | 26 | 4 בפברואר 2021 | 4 באוגוסט 2022 |
|  | 10 | TBA | 9 בפברואר 2023 | - |
|  | פרקי ספיישל | 40 | - | - |
סך הכל הפסדים לאורך עונות התוכנית

סך ההפסדים לאורך עונות התוכנית, נכון לעונה השמינית, פרק 26:
| עונה | פרקים | חברי ההרכב> ג'יימס מוריי | חברי ההרכב> ג'ו גאטו | חברי ההרכב> בריאן קווין | חברי ההרכב> סאל וולקאנו |
| --- | --- | --- | --- | --- | --- |
| 1 | 16 | 4 | 5 | 5 | 5 |
| 2 | 28 | 7 | 8 | 10 | 6 |
| 3 | 31 | 7 | 9 | 10 | 6 |
| 4 | 26 | 5 | 9 | 8 | 6 |
| 5 | 26 | 7 | 8 | 10 | 7 |
| 6 | 26 | 8 | 9 | 9 | 4 |
| 7 | 26 | 7 | 7 | 9 | 5 |
| 8 | 26 | 6 | 9 | 7 | 5 |
| סך הכל | 205 | 51 | 64 | 68 | 44 |

המנצח/ים בעונה   המפסיד/ים בעונה
הופעות אורח

להלן רשימת הידוענים שהופיעו לאורך העונות השונות של הסדרה:
| עונה 2 | עונה 3 | עונה 4 | עונה 5 | עונה 6 | עונה 7 | עונה 8 | עונה 9 | עונה 10 |
| --- | --- | --- | --- | --- | --- | --- | --- | --- |
|  רוזי אודונל  דן ריינולדס  וויין סרמון(אנ') |  ג'ואי פאטון(אנ')  טומי דרימר(אנ')  איאן ארמיטאג' |  סורן תומפסון(אנ')  דניקה מק'קלר  ביימבה(אנ')  גרנט מרשל(אנ')  קולין ווייט(אנ')  האווי מנדל |  ג'ואי פאטון(אנ')  אלכס ברייטמן(אנ')  ג'יימס באקלי  טרווויס פסטרנה |  ג'ואי פאטון(אנ')  טומי דרימר(אנ')  דניקה מק'קלר  גארי ביוסי  בריאן ג'ונסון(אנ')  בובה ריי דאדלי(אנ')  ולווט סקיי  קייסי ג'וסט  ג'סי בראבו(אנ')  מתיו לואיס  נוח סינדרגורד(אנ')  קיילה האריסון |  ג'ואי פאטון(אנ')  סורן תומפסון(אנ')  גארי ביוסי  קיילה הריסון(אנ')  ביג ג'יי אוקרסון(אנ')  דאג מקדרמוט  אנס קאנטר פרידום  באדי ולסטרו(אנ')  בריאן ג'ונסון(אנ')  הארי קוניק ג'וניור  דניקה מק'קלר(אנ')  מייק ספאנו(אנ')  ביימבה(אנ')  גיא פיירי(אנ')  קרלוס פנה(אנ')  מארק דה-רוסה(אנ')  רנדי קוטור  שון קלוש(אנ')  טינו מרטינז(אנ')  דייוויד צוקר |  טריסטין מייס(אנ')  יאני  ג'יי ובוב השקט  להקת סטיל פנת'ר (אנ')  ג'ף דניאלס  דייב ג'ייקובס(אנ') |  ג'מילה ג'מיל  אריק אנדרה  ג'יליאן בל(אנ')  קולין ג'וסט  דייוויד קרוס(אנ')  כריס ג'ריקו  ברוק שילדס  מת'וד מן  אדם פאלי(אנ')  ג'ון גאברוס(אנ')  רוב ריגל(אנ') |  ברט מייקלס(אנ')  פול ראד  פוסט מאלון  סטיב בירן(אנ')  אנתוני דייוויס  ג'ון מאייר  מקסוול פרידמן  קשה  אדי ג'קסון(אנ')  רוי ווד ג'וניור(אנ')  פול שיר(אנ')  קאל פן  רוזנה סקוטו(אנ')  ברוס קמפבל  בלייק אנדרסון(אנ')  אלף |
מתיחות או לא להיות מסביב לעולם

הממלכה המאוחדת לתוכנית הופקה גם גרסה בריטית בשנת 2012 בערוץ BBC Three בה כיכבו הקומיקאים פול מקפרי, ג'ואל דומט, מרק לארווד ורויסין קונאטי.
הולנד לתוכנית הופקה גם גרסה הולנדית שודרה בערוץ Veronica TV ההולנדי בשנת 2012 תחת השם "De Fukkers".
בלגיה לתוכנית הופקה גם גרסה בלגית ששודרה בשנת 2012 בערוץ 2BE תחת השם "Foute Vrienden".‏
ברזיל לתוכנית הופקה גם גרסה ברזילאית אשר שודרה בשנת 2013 בערוץ SBT תחת השם "Amigos da Onça".
לבנון לתוכנית הופקה גם גרסה לבנונית שודרה בערוץ אל ג'אדיד הלבנוני בשנת 2013.
מקסיקו לתוכנית הופקה גם גרסה מקסיקנית ששודרה בערוץ TBS במקסיקו בשנת 2015 תחת השם "Impractical Jokers".
יוון לתוכנית הופקה גם גרסה יוונית אשר שודרה במקור בערוץ "Ant1" ביוון בשנת 2014 תחת השם "Wanted".
צרפת לתוכנית הופקה גם גרסה בשפה הצרפתית בקנדה אשר שודרה במקור בשנת 2014 תחת השם "Les Jokers".
שוודיה לתוכנית הופקה גם גרסה שוודית שודרה בערוץ 6 בשוודיה בשנת 2014 תחת השם "Radiostyrd".
ספרד לתוכנית הופקה גם גרסה ספרדית ששודרה בערוץ Neox בשנת 2014 תחת השם "Sinvergüenzas".
מצרים לתוכנית הופקה גם גרסה מצרית בשנת 2015 אשר שודרה תחת השם "אל מוהייסון".
רוסיה לתוכנית הופקה גם גרסה רוסית שודרה בשנים 2018 ו-2019 תחת השם "שוטניקי" (Шутники).
אוסטרליה לתוכנית הופקה גם גרסה אוסטרלית בה מככבים צמד הקומיקאים האוסטרלים "The Inspired Unemployed"(אנ'). הגרסה האוסטרלית משודרה במקור באוסטרליה מ-9 באוגוסט 2023 ואילך תחת השם "The Inspired Unemployed (Impractical) Jokers".
הערות שוליים

↑  "BBC Three announces series of online pilots - News - British Comedy Guide". Comedy.co.uk. 2011-11-30. נבדק ב-2012-11-16.
↑  ""Amigos da Onça", novo humorístico do SBT, aposta em câmera escondida". UOL. 2012-12-28. נבדק ב-2012-12-29.
↑  Comedy Shows on Lebanese TV: The Good, the Bad and the Ugly :: Beirut.com :: Beirut City Guide
↑  Newsbeast.gr | MEDIA : Το «Impractical Jokers» πάει ANT1
↑  Productions | Zone 3
↑  Radiostyrd - TV6
↑  haring, Bruce, ‘Impractical Jokers’ Star Joe Gatto Announces He’s Leaving Troupe After A Long Run. Deadline Hollywood, December 31, 2021
↑  "TruTV Renews 'Impractical Jokers,' Orders Feature Film From Funny or Die (Exclusive)". The Hollywood Reporter (באנגלית אמריקאית). 2018-03-08. נבדק ב-2018-03-08.
↑  Otterson, Joe (7 במרץ 2018). "'Impractical Jokers' Renewed for Season 8 at truTV, Set First Feature Film". Variety. נבדק ב-28 באפריל 2018. {{cite web}}:  (עזרה)
↑  "BBC Three - Impractical Jokers - The Impractical Jokers". BBC. ארכיון מ-12 באוגוסט 2019. נבדק ב-10 באוגוסט 2019. {{cite web}}:  (עזרה)
↑  "Euro nets line up pranks format | News". C21Media. 22 בפברואר 2012. ארכיון מ-26 באפריל 2012. נבדק ב-16 בנובמבר 2012. {{cite web}}:  (עזרה)
↑  ""Amigos da Onça", novo humorístico do SBT, aposta em câmera escondida". UOL. 28 בדצמבר 2012. ארכיון מ-1 בינואר 2013. נבדק ב-29 בדצמבר 2012. {{cite web}}:  (עזרה)
↑  "Stargate Entertainment". YouTube. ארכיון מ-24 במאי 2017. נבדק ב-12 בדצמבר 2016. {{cite web}}:  (עזרה)
↑  "Смотреть онлайн Шутники - все выпуски бесплатно на Че". chetv.ru. ארכיון מ-18 בנובמבר 2018. נבדק ב-17 בנובמבר 2018. {{cite web}}:  (עזרה)
ורדה קוטלר

ורדה קוטלר היא זמרת סופרן ישראלית.
| --- | --- |
 מוקד פעילות:  ישראל 
 מקום לימודים:  האקדמיה למוזיקה על שם רובין בתל אביב
 עיסוק:  זמרת סופרן
 שפה מועדפת:  עברית 
 www.varda-kotler.com
ביוגרפיה > לימודים

ורדה קוטלר ילידת תל אביב היא בוגרת האקדמיה למוזיקה על שם רובין בתל אביב (היום נקרא ע"ש בוכמן-מהטה) תלמידתה של נתניה דברת והשתלמה אצל ורה רוזה בלונדון ואצל ריטה פטנה בניו יורק.
ביוגרפיה > קריירה והופעות

ורדה הופיעה בקונצרטים ובאופרות בארץ ובעולם: פריז, ניו יורק, וינה, ציריך, לוזאן, מונטה קרלו, ז'נבה, מסינה (איטליה). בניצוחם של פנחס שטיינברג, זיגפריד קלר, קיז בארקל, לורנס פוסטר, ארתור פייגין, ליאור שמבדל, מנדי רודן, סטיבן סלואן, ואנדראס מיטיצק. בניו יורק הופיעה עם התזמורת הקאמרית פילהרמונית של ניו-יורק בניצוחו של הוגו וייסגל.
בין היצירות שהשתתפה בביצוען מאת מוצארט: המיסה הגדולה, ווספרה סולן, רקוויאם. מגניפיקאט מאת באך, קנטטות מאת הנדל, סטאבט מאטר מאת פרגולזי, לילות קיץ מאת ברליוז ושירי עם ל. בריו.
בין תפקידיה האופראים: זיבל, קרובינו, רוזינה, שטפנו, פילדמה ופלורה.
בשנים האחרונות מופיעה בצרפת ואף השתתפה בקונצרט חגיגי ביום המוזיקה הצרפתי, בפסטיבל גונו בפריז, ושרה את הרקוויאם של מוצרט בכנסיית מדלן בפריז.
עם השקת התקליטור בן-חיים מלודיס בארץ הופיעה ורדה עם אלכס אנסקי במופע "שירים מהאוצר הגנוז", במסגרת "פסטיבל אשה" בתיאטרון חולון. במופע שרה קוטלר יצירות של פאול בן-חיים, בצד אריות אהבה של הקטור ברליוז, אנטוניו ויוואלדי, וולפגנג אמדאוס מוצרט, פרנץ שוברט, ועוד. אנסקי קרא את תמלילי היצירות.
תקליטים

שני התקליטורים הראשונים "רסיטל" ו"מלודיס מאת שארל גונו" יצאו לאור בחברת R.E.M בפריז וזכו לביקורות מחמיאות ב-Chroniques Musical שבסורבון וכן במגזינים הנבחרים Repertoire, Le monde de la musique :L’Education Musical, Opera International, הביקורות ציינו במיוחד את הביצוע המוזיקלי והאינטרפרטאצייה, וכן את המקוריות והראשוניות של ביצוע היצירות החדשות. בישראל זכו התקליטורים לביקורות טובות בעיתונים: ג'רוזאלם פוסט, הארץ וידיעות אחרונות. התקליטורים שודרו ברדיו פרנס ורדיו קלאסיק הצרפתים, ברדיו קנדה ובקול המוזיקה. התקליט "מלודיס שרל גונו" נכלל ברשימת התקליטורים הנבחרים של אמנים במוזיקה הקלאסית בצרפת Victoire de la musique classique 2002.
הקליפ של ורדה "My beloved spake", מתוך התקליטור של יצירותיו שארל גונו, שודר בתוכנית "רצף מוזיקלי קלאסי" Sequences Classique של ערוץ הטלוויזיה המוזיקלי הצרפתי "מצו". המילים שגונו הלחין הן מתרגום ג'יימס לאנגלית של מגילת שיר השירים, פרק ב', פסוק י' – "ענה דודי ואמר לי".
התקליטור השלישי "שירים מאת פאול בן-חיים" יצא לאור בחברת Arion בפריז. התווים לשירים בגרמנית ובעברית נמצאו בארכיון בית הספרים הלאומי בירושלים בכתב ידו של המלחין והובאו להקלטה ראשונית. גם תקליטור זה זכה לתשבחות במגזינים Cinfonia, actualité juive, Scherzo, Hi-Fi Video, CD compact disc, Revue Des Deux Mondes. בישראל זכה התקליטור לתשבחות בעיתונים: ג'רוזאלם פוסט והארץ. התקליטור שודר ברדיו קנדה, ברדיו קלאסיק ורדיו פרנס ובארץ שודר בקול המוזיקה ובגלי צה"ל. התקליטור נכלל ברשימת התקליטורים הנבחרים של האמנים במוזיקה הקלאסית בצרפת Victoire de la musique classique 2005.
התקליטור הרביעי: "השעה הרומנטית" יצא לאור בשנת 2015 בחברת DOM FORLANE בפריז וזכה לשבחים במגזינים צרפתיים: l'ena hors les murs, l’education-musicale, ON-MAG, Forum Opera כמו כן שודר ברדיו פרנס, Radio musique classique, Radio vivre FM. התקליטור זכה לשבחים גם בלונדון במגזינים: The Classical Reviewer, Music & Vision Jewish Telegraph ובניו-יורק ראיון וביקורת בעיתון Fanfare Magazine.
תקליטים > דיסקוגרפיה

Récital: ורדה קוטלר עם Veronique Barraud בפסנתר, מיצירות פרגולזי, הנדל, מוצרט, ביזה, ראוול, פולנק ורודריגו: REM 311326 XCD, 1999
Charles Gounod: תשע-עשרה מלודיות לונדוניות שנכתבו על ידי שארל גונו: REM 311333 XCD (France) 08D039, August 2001
Ben-Haim Melodies: שירי פאול בן-חיים בהקלטה ראשונית: Arion ARN68643, Februar 2004.
L’Heure Romantique: מנעד מוזיקלי רחב החל מהבארוק ועד מוזיקה של המאה-העשרים וכולל אריות מאת ממוצרט ומאיירבר: Dom Forlane, B00OBRI4RE, 2015.
הערות שוליים

↑  ורדה קוטלר באתר הבימה
↑  ביקורת לתקליטור "השעה הרומנטית" במגזין הלונדוני Music & Vision
↑  ynet, ורדה קוטלר מציגה: היצירות הגנוזות של בן-חיים, באתר ynet, 2 בנובמבר 2004
↑  Melodies (Morgenstern, Bethge, Hofmannsthal): Amazon.co.uk: Music
↑  Paul Ben-Haim - Discographie
חבורת תריג

| --- | --- |

לוגו הסדרה
 בימוי:  אריאל ברמן
 הופק בידי:  חבורת תריג גרופ
 עריכה:  גיטי מאירוביץ
 מוזיקה:  יוסי דינאי ואביו
 סוגה:  מתח, דרמה
 www.bhi.co.il
חבורת תריג היא מותג ילדים פופולרי בקרב ילדי המגזר החרדי והדתי.
תחת המותג, יוצאים לאור: משחקים, ספרים, תסכיתים, אלבום מדבקות, מגזינים ועוד, הנמכרים בחנויות ברחבי הארץ וברשתות שיווק שונות. תחת מסגרת זו, ישנו מותג נוסף בשם 'דינה-רינה' שפונה בעיקר לבנות. הספרים יוצאים לאור ב-4 שפות.
בכל חודש יוצא לאור פרק נוסף בעלילות החבורה. הפרק כולל קובץ שמע באורך של כ-80 דקות ומגזין קומיקס מצורף שמציג את הדמויות אותן שומעים בתסכית. שם המגזין 'תריגניק' והוא נשלח בתחילת כל חודש יחד עם קובץ השמע לעשרות אלפי מנויים. את המגזין ניתן לרכוש גם בחנויות.
תריג - הם ראשי התיבות של שמות ילדי החבורה: תנחום, רובי, ישראל וגדי.
סקירת הסדרה

העורך הראשי של חבורת תריג' הוא אריאל ברמן, עורכת התוכן היא גיטי מאירוביץ ועורכת המגזין תריגניק היא יהודית אקשטיין. מעצב הפסקול של התסכית הוא ערן הראל. המו"ל הוא חבורת תריג גרופ בע"מ.
בכל עונה, ילדי החבורה נקלעים להרפתקה אחרת ופותרים את התעלומה. עונה נמשכת 6 חודשים וכוללת שישה פרקים (שישה דיסקים/קובצי שמע - של תסכית). בעלילה משולבים, תוך כדי מוזיקה, אפקטים וקולות רקע מתאימים, סיפורי מתח ועלילות קצרות מן ההיסטוריה של עם ישראל, כאשר הן מתקשרות לעלילה המרכזית שאיתה מתמודדים ילדי החבורה.